**Ұйымның атауы:** ММ №28 жалпы орта білім беру мектебі. Павлодар қаласы.

**Мұғалім:** Капаева Дианна Зейнуллақызы

**Қызметі:** қазақ тілі мен әдебиеті пәнінің мұғалімі

**Педагогикалық өтілі:** 20 жыл

**Санаты:** бірінші

**Пән:** қазақ тілі

**Тақырып:** Жемістер, көкөністер.

**Сынып:** 1

**Қазақ тілі 1 сынып.**

**III-токсан.**

**Сабақтың тақырыбы:** Жемістер. Көкөністер.

**Блімділік мақсаты:** Оқушылардың тақырып бойынша тілдесім әрекеттерін жандандыру. Осы мақсатта түрл әдістерді қолдану. Олардың оқылым, тыңдалым, айтылым, жазылым әрекеттерін жүйелі меңгерту.

**Дамытушылық мақсаты**: Тақырып бойынша оқушылардың сауатты оқу, сөйлеу, жазу дағдыларын дамыту.

**Тәрбиелік мақсаты:** Оқушыларды сабақ барысында тәртіптілікке, бір-біріне көмек қолын беруге даярлыққа тәрбиелеу.

**Сабақтың түрі**: жаңа сабақ

**Оқыту формасы**: топтық, жұптық жүмыс

**Көрнекілігі:** оқулық, интербелсенді тақта, флипчарттар, муляждар, түрлі- түсті фломастер, қарындаштар,стикерлер

**Сілтеме**: 1. Қайырбекова А.И. Қазақ тілі. 1-сынып.Алматы «Атамұра» баспасы 2012.

|  |  |  |  |
| --- | --- | --- | --- |
| **Сабақтың барысы**  | **Мұғалімнің іс-әрекеті**  | **Оқушының іс-әрекеті**  |  **Ресурстар**  |
| 1.Ұйымдастыру кезеңі  | 1. Ынтымақтастық атмосферасын құру (психологиялық дайындық).2.Оқушыларды сурет қиықтар арқылы топқа бөледіЖақсы балалар енді орындарымызға отырайық.-Балалар, біз бүгін топпен жұмыс істейміз. Топ ережелерін еске түсірейік. Мен сендердің жауаптарыңды мынандай белгілі фишкалармен бағалаймын.-Қазақ халқы өте қонақжай халық. Қонақ келгенде дастархан жайылады. Бүгін бізге қонақтар келіп отыр, біз де дастархан жаямыз. Әр топ алдарындағы заттарды дастарханға әкеліп қойыңдар. | Амансың ба,алтын күн!Амансың ба,көк аспан!Амансын ба,достарым!Сабағымызды бастайықЖамандықты тастайық!Балалар топ ережелерін атайды. |  Шаттық шеңбері:Сурет киықтары |
| 2. Үй тапсырмасын тексеру | -Жақсы балалар, дастархан үстінде тұрған заттарды бір сөзбен қалай атаймыз. Мынау бәрі не? - Дұрыс, азық-түлік. Ол біздің өткен сабақтың тақырыбы болды.  | Балалар азық – түліктерді бір-бірлеп дастарханға әкеліп қояды.* Біз дастарханға нан әкелдік.
* Біз дастарханға сүт әкелдік.
* Біз дастарханға шай әкелдік т.б.
* Азық-түлік.
 | Азық-түліктер |
| 3. Жаңа тақырыпқа шығу  | - Ал, енді, біздің дастарханға бірдеңе жетпейді. Оны табу үшін сендер мына тапсырманы орындайсыңдар. Сендердің алдарыңда суреттер бар. Оларды реттеңдер. - Ал, енді қараңдаршы, суреттерді екі топқа бөлдіңдер. Бір топ азық-түлік, екінші топ қандай болды?* Сонымен, дастарханға не жетіспейді? Бүгінгі тақырып қандай? Мақсатымыз қандай?
 | 1 – тапсырма. Суреттерді реттеу.Балалар суреттерді екі топқа бөледі.* Фрукты, овощи

Балалар кезекпен жауап береді. | Суреттер |
| 4. Жаңа материалдарды түсіндіру  | - Сөздікпен жұмыс.Алхоры – сливаАнар – гранатҚызанақ – помидорҚызылша – свеклаОрамжапырақ – капустаӨрік - абрикосЕнді осы сөздерді қалай есте сақтағандарыңды тексеру үшін келесі тапсырманы орындайық.* Ал, енді осы пайда болған сөздерге алдарыңда жатқан карточкадағы сөзді жалғастырыңдар. Пайда болған сөз тіркесін оқып шығыңдар. Орыс тіліне аударыңдар.
 | Жаңа сөздерді меңгереді. Сөз тіркестерін құрастырады.2 – тапсырма. Суретті құрастыр ойыны (Пазл жинау).«Карусель» ойыны. Топтар орындарымен ауысады. | Пазлдар |
| Сергіту сәті |  | Балалар видеоға қарап балалардың дене қимылдарын қайталайды. | «Қызыл өрік» өлеңі. Видео |
| Жұппен жұмыс. «Моншақ әріп» ойыны. | - Балалар, сендердің алдарыңда үзілген моншақтар жатыр, оларды жинап пайда болған сөзді бір-біріңе оқындар. Осы сөзді алдарыңда жатқан ақ карточкаға жазыңдар. Енді карточкаларыңмен ауысасыңдар.- Алдарыңда жатқан қызыл карточкада кілтті сөз жазылған. Бұл карточканы алып сөзді тексересіндер. Егер жауаптарың дұрыс болса, жұптасып қолдарыңды көтересіңдер.  | Балалар моншақтарды жинап, жауабын бір –біріне оқып, ақ карточкаға сөзді жазады. Карточкаларымен ауысады. Кілтті сөзбен тексереді. Егер жауаптары дұрыс болса, жұптасып қолдарын көтереді. | Қызыл және ақ карточкалар |
| 5. Сабақты бекіту. «Ұйқасын тап» ойыны «Екі себет» ойыны | -Кел, балалар ойнайық! Тектен текке тұрмайық! Көкөніс-жеміс жинайық Қонақтарға сыйлайық!-Біздің дастарханда не бар?-Сонымен, біздің дастарханымыз молайды, себебі сендердің білімдерің молайды. | Сөз бен суретті дұрыс сәйкестендіреді. Жемістер мен көкөністерді екі себетке дұрыс бөліп салады. Атын атайды. Мысалы: алхоры - сливаОйын соңында балалар жеміс көкөністерді дастарханға қояды. Аттарын атайды.-Біз дастарханға анар әкелдік. т.б.-Азық-түліктер және жемістер, көкөністер. | Интербелсендітақта. Флипчарт №1Флипчарт №2Муляждар  |
| Үйге тапсырма беру | -Үйде, балалар, жеміс, көкөніс суреттерін карточкаға салып әкелесіңдер. Келесі сабақта бұл карточкалармен жұмыс істейміз. |  |  |
| Қорытындылау | -Балалар, біз бүгін не үйрендік? Қандай тақырып өттік? Нені білдік? Қандай мәлімет алдыңдар? Не қиын болды? |  |  |
| Бағалау  | Оқушыларды сабаққа қатысу белсенділіктерін талдай келе, әр топтан кім қаншалықты бағаланғанын фишкаларды тарату арқылы бағалау. |  |  |
| Рефлексия | Бүгін көңіл-күйлерің қандай болды? | Балалар өз стикерлерін өз көңіл-күйлеріне сәйкес смайликтерге жабыстырады. | Смайликтер, стикерлер |